1998ko Eurovision Abesti Lehiaketa

1998ko Eurovision Abesti Lehiaketa urtero ospatzen den Eurovision Abesti Lehiaketaren 43. edizioa izan zen. Birminghamgo National Indoor Arena aretoan ospatu zen, Erresuma Batuan, maiatzaren 9an. Aurkezleak Terry Wogan eta Ulrika Jonsson izan ziren.

Garailea Israelgo Dana International izan zen, "Diva" abestiarekin. Israelen hirugarren garaipena izan zen. Dana Internationalek nazioarteko komunikabideen arreta jaso zuen, bai lehiaketa aurretik bai ondoren, Eurovisionen parte hartzen zuen lehen artista transexuala zelako.

Hogeita bost herrialde izan ziren partaide. Aurreko ediziotik kanpo geratu ziren hiru herrialde itzuli ziren: Belgika, Finlandia, eta Errumania. Baita Errumania eta Israel ere. Mazedoniako Errepublikak lehen agerraldia egin zuen, 1996ko sailkapen-fasea kontutan izan gabe. Bestalde, aurreko bost urteetan batezbesteko emaitza txarrenak zituzten bost herrialdeak lehiaketatik kanpo uztea erabaki zuen Europako Irrati-Telebista Batasunak: Austria, Bosnia-Herzegovina, Danimarka, Errusia eta Islandia. Italiak bere borondatez eten zuen partaidetza, eta ez zen bueltatuko 2011 arte.

Puntuen banaketa ikuslegoak erabaki zuen telefono bidezko botoa erabiliz, epaimahaia erabili zuten lau herrialdetan izan ezik (Errumania, Eslovakia, Hungaria eta Turkia).

Lehiaketa

Kanpo estekak 
  Eurovision webgune ofiziala

Eurovision Abesti Lehiaketa
1998 kirolean
Ingalaterrako musika